CELEX: 31998R0738
Language: mt
Date: 1998-04-01 00:00:00
Title: Ir-Regolament tal-Kummissjoni (KEE) Nru 738/98 ta’ l-1 ta’ April, 1998 li jidderoga temporanjament mir-Regolament (KE) Nru 1445/95 dwar ir-regolamenti ta’ applikazzjoni għal liċenzji ta’ importazzjoni u esportazzjoni fis-settur taċ-ċanga u l-vitella.

Avviż Legali Importanti

|

31998R0738

Official Journal L 102 , 02/04/1998 P. 0021 - 0021

		Ir-Regolament tal-Kummissjoni (KEE) Nru 738/98ta’ l-1 ta’ April, 1998li jidderoga temporanjament mir-Regolament (KE) Nru 1445/95 dwar ir-regolamenti ta’ applikazzjoni għal liċenzji ta’ importazzjoni u esportazzjoni fis-settur taċ-ċanga u l-vitella.IL-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunità Ewropea,Wara li kunsidrat ir-Regolament tal-Kunsill (KEE) Nru 805/68 tas-27 ta’ Ġunju, 1968 dwar l-organizzazzjoni komuni tas-suq fiċ-ċanga u l-vitella [1], kif emendat l-aħħar bir-Regolament (KE) Nru 2634/97 [2], u b’mod partikolari l-Artikoli 9 u 13 ta’ dan,Billi l-Artikolu 10(1) tar-Regolament tal-Kummissjoni (KEE) Nru 1445/95 tas-26 ta’ Ġunju, 1995 dwar l-applikazzjoni għal liċenzji ta’ importazzjoni u esportazzjoni fis-settur taċ-ċanga u l-vitella u li jħassar ir-Regolament (KEE) Nru 2377/80 [3], kif emendat l-aħħar bir-Regolament (KE) Nru 260/98 [4], jipprovdi li l-liċenzji ta’ esportazzjoni għandhom jinħarġu fil-ħames jum wara dak li fih tkun saret l-applikazzjoni, sakemm fil-frattemp ma tkun ittieħdet l-ebda azzjoni speċifika mill-Kummissjoni.Billi, minħabba l-festi pubbliċi fl-1998 u l-fatt li l-Ġurnal Uffiċjali ma jkunx ippubblikat regolarment f’dawn il-ġranet, il-perjodu ta’ riflessjoni ta’ ħamest ijiem huwa qasir wisq biex ikun żgurat maniġġjar sod tas-suq u għandu jkun estiż temporanjament għal sebat ijiem;Billi l-miżuri li hemm dispożizzjoni għalihom f’dan ir-Regolament huma fi qbil ma’ l-opinjoni tal-Kumitat ta’ Ġestjoni għaċ-Ċanga u l-Vitella,ADOTTA DAN IR-REGOLAMENT:Artikolu 1Minkejja l-Artikolu 10(1) tar-Regolament (KE) Nru 1445/95, liċenzji għal applikazzjonijiet mitfugħa:- mis-6 sat-8 ta’ April, 1998,- mis-27 sad-29 ta’ April, 1998,- mit-18 sal-20 ta’ Mejju, 1998,- mill-21 sat-30 ta’ Diċembru, 1998,għandhom jinħarġu fis-seba’ jum ta’ xogħol wara dak li fih tkun intefgħet l-applikazzjoni sakemm fil-frattemp ma tkun ittieħdet l-ebda azzjoni speċifika kif indikat fl-Artikolu 10(2) ta’ dak ir-Regolament mill-Kummissjoni.Artikolu 2Dan ir-Regolament għandu jidħol fis-seħħ fil-jum wara li jkun ippubblikat fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, l-1 ta’ April, 1998.Għall-KummissjoniFranz FischlerMembru tal-Kummissjoni[1] ĠU L 148, tat-28.6.1968, p. 24.[2] ĠU L 356, tal-31.12.1997, p. 13.[3] ĠU L 143, tas-27.6.1995, p. 35.[4] ĠU L 25, tal-31.1.1998, p. 42.--------------------------------------------------